**AFTALE**

Mellem

NAVN  
ADR  
ADR  
i det følgende kaldet Sælger

og

NAVN  
ADR  
ADR  
i det følgende kaldet Køber

indgås hermed følgende aftale om køb af parkeringspladsandel i Parkeringsforeningen Universitetshaven, i det følgende kaldet Aftalen:

Sælger overdrager den ham tilhørende parkeringspladsandel, nummer XX, i Parkeringsforeningen Universitetshaven, 2300 København S, i det følgende kaldet Parkeringspladsandelen. Parkeringspladsandelen overdrages med alle de til andelen hørende rettigheder og pligter. Sælger erklærer at Parkeringspladsandelen er ubehæftet, og at Sælger er indehaver af og har den fulde ret til at afhænde og overdrage andelen.

Køber modtager Parkeringspladsandelen og overtager dermed alle de til andelen hørende rettigheder og pligter. Senest ved Aftalens underskrift udleverer Sælger, eller foranlediger udleveret, en kopi af Parkeringsforeningens vedtægter, herunder reglement for benyttelse af parkeringspladsen, til Køber. Sælger oplyser at den månedlige afgift til Parkeringsforeningen p.t. er kroner XXX.

Betalingen for Parkeringspladsandelen udgør kroner 135.000 (skriver kroner et hundrede tretifem tusinde 00/100) som berigtiges på følgende måde:

Senest på skæringsdatoen, som er aftalt til den XX. MÅNED ÅR, overdrager Sælger sit andelsbevis samt nøgler og adgangskort til Køber og modtager samtidigt som betaling for andelen en noteret check udstedt til Sælger, stor kr. 135.000. På bagsiden af andelsbeviset skriver Sælger følgende:

”For modtaget betaling ved noteret check, stor kr. 135.000, transporterer jeg hermed nærværende andel til KØBERS NAVN,ADR.” Sted, dato og underskrift.

Sælger betaler månedsafgiften for MÅNED, og Køber refunderer halvdelen kontant til Sælger når han modtager andelsbeviset mm.

Køber betaler afgiften til Parkeringsforeningens administrator for transporten af andelsbeviset.

Hvis det originale andelsbevis er bortkommet, betaler Sælger for udstedelse af et nyt.

Hvis Parkeringsforeningens bestyrelse mod forventning skulle afvise at transportere andelen til Køber med samme rettigheder og pligter hvormed den tilhørte Sælger, er aftalen ophævet og Sælger betaler købesummen tilbage til Køber efter påkrav. Ved forsinket betaling kan Køber kræve morarenter.

Køber og Sælger forpligter sig til efter bedste evne at fremme gennemførelsen af denne aftale og foretage alle nødvendige og dem påliggende handlinger til aftalens gennemførelse, herunder udlevering, underskrift og fremsendelse af dokumenter, uden unødig forsinkelse.

Aftalen udfærdiges og underskrives i tre enslydende eksemplarer. Heraf modtager Sælger og Køber hver et eksemplar. Parkeringsforeningens administrator modtager ligeledes et eksemplar.

BYNAVN, den \_\_\_\_\_\_\_\_\_\_\_\_\_\_\_\_\_\_\_\_\_ BYNAVN, den \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Sælgers underskrift Købers underskrift